《游龙湫拜诺矩罗尊者》
宋代·释祖珍

十里松溪到上流，断崖千尺泻龙湫。
谁言尊者心无著，冷眼长年看不休。

作者简介：释祖珍，俗姓林，兴化（今福建仙游东北）人。尝诣鼓山谒鉴淳禅师，寻参佛心才禅师于东山。佛心移鼓峤，请作首座。佛心去，遂嗣位。住福州鼓山别峰寺，又千泉州法石寺。退隐于夹岭之白水岩而终。为南岳下十五世，上封才禅师法嗣。《嘉泰普灯录》卷一三、《五灯会元》卷一八、《补续高僧传》卷一○有传。今录诗三十七首。